# Beau Biden

Joseph Robinette "Beau" Biden III (Wilmington, Delaware, 3 de febrer de 1969 – Bethesda, Maryland, 30 de maig de 2015) va ser un polític, fiscal i militar estatunidenc. Era el fill més gran dels tres del matrimoni del president dels Estats Units Joe Biden i la seva primera muller, Neilia Hunter Biden. Va ser fiscal general de Delaware i comandant de la Guàrdia Nacional de Delaware.

## Infantesa i família

Biden va néixer a Wilmington (Delaware) i era el fill més gran de l'exsenador, exvicepresident i actual president Joe Biden i la seva primera muller Neilia Hunter. El 18 de desembre de 1972, la seva mare Neilia i la seva germana petita Naomi van morir en un accident de cotxe mentre feien les compres nadalenques. Beau tenia menys de 4 anys el seu germà Hunter en tenia 2. Ambdós van sobreviure l'accident i van ser duts a l'hospital en una condició estable; Beau amb una cama trencada i altres ferides i Hunter amb una fractura cranial aguda i altres ferides cranials.
Segons alguns mitjans, tant Beau com Hunter volia que el seu pare es tornés a casar, arribant a preguntar-li «quan 'ens' casarem [amb la hipotètica segona esposa]». El juny de 1977, amb 8 anys, Jill Jacobs va casar-se amb Joe Biden i Biden la va rebre com una segona mare. La seva germana Ashley va néixer el 1981.
Biden es va casar amb Hallie Olivere el 2002. Van tenir una filla, Natalie, el 2004, i un fill, Robert Hunter Biden II, el 2006.

## Carrera

Biden es va graduar de l'Acadèmia Archmere, com el seu pare, i de la Universitat de Pennsilvània. També es va graduar en dret per la Universitat de Siracusa, com també havia fet el seu pare anys enrere. Del 1995 al 2004 va treballar al Departament de Justícia dels Estats Units a Filadèlfia i el 2004 va esdevenir soci d'un bufet d'advocats, on treballaria durant dos anys abans de ser elegit fiscal general de Delaware.
A la Convenció Nacional Demòcrata de 2008, després que Joe Biden fos nominat a la vicepresidència dels Estats Units, Beau va introduir el seu pare. Va explicar el compromís com a pare de Joe Biden després de l'accident de cotxe que va matar la seva mare i germana, discurs que va fer plorar molts dels delegats.

## Servei militar

Biden es va unir a l'exèrcit el 2003.
La unitat de Biden es va activar per desplegar-se a l'Iraq el 3 d'octubre de 2008, el dia abans del debat vicepresidencial de 2008, en què participava el seu pare.
Biden va viatjar a Washington DC des de l'Iraq el gener de 2009 per assistir a la inauguració presidencial i a la cerimònia de presa de possessió com a vicepresident del seu pare. Després retornà a l'Iraq, on el seu pare el visità el 4 de juliol de 2009.
Biden va tornar de l'Iraq el setembre de 2009, després de completar el seu període de servei actiu d'un any. Va rebre la Medalla Estrella de Bronze pels seus serveis a l'Iraq.

## Carrera política

Joe Biden es va presentar per primer cop en unes eleccions optant a fiscal general de Delaware el 2006. Biden va guanyar per uns 5 punts en una campanya centrada en l'experiènca dels candidats i en les mesures proposades per enfrontar-se a violadors, depredadors d'Internet, la violència a la gent gran i la violència domèstica. L'octubre de 2009, Biden va dir que estava pensant en presentar-se al Senat i que prendria la decisió el gener. El 25 de gener, Biden va confirmar que no es presentaria per centrar-se en processar l'infame pederasta Earl Bradley.
El 2 de novembre de 2010 va ser reelegit per un segon mandat com a fiscal general de Delaware, vencent per un ampli marge el candidat independent de Delaware Doug Campbell.
Biden no es va presentar per un tercer mandat com a fiscal general el 2014. La primavera d'aquell mateix any, va anunciar la seva intenció de presentar-se a governador de Delaware a les eleccions de 2016 per succeir el govern demòcrata Jack Markell, que ja havia complert els mandats màxims. En el moment d'anunciar-ho, el càncer que n'acabaria ocasionat la mort el 2015 estava en remissió però la informació no era pública.
Resultats electorals :
| Any | Càrrec | Elecció | Candidat | Partit | Vots | % | Oponent | Partit | Vots | % |
| 2006 | Fiscal general de Delaware | General | Joseph R. Biden III | Demòcrata | 133.152 | 52,5% | Ferris Wharton | Republicà | 120.062 | 47,4% |
| 2010 | Fiscal general de Delaware | General | Joseph R. Biden III | Demòcrata | 196.799 | 78,9% | Doug Campbell | Independent | 52.517 | 21,1% |

## Malaltia i mort

Els últims anys de la seva vida, Biden tenia un tumor cerebral. El maig de 2010 va ser ingressat en un hospital de Delaware després de queixar-se de mal de cap, entumiment i paràlisi i els metges van dir que havia patit un infart lleu. Aquell mateix mes va ser traslladat a un hospital de Filadèlfia, on seria mantingut en observació durant dies.
L'agost de 2013, Biden va ser ingressat en un hospital de Houston, on va ser diagnosticat amb un tumor cerebral. Biden va rebre tractaments de radiació i quimioteràpia i el càncer es va mantenir estable. El 20 de maig de 2015 va ser ingressat en un hospital de Maryland per una reaparació del tumor cerebral. Hi moriria al cap de deu dies, el 30 de maig de 2015, als 46 anys. El funeral es va celebrar el 6 de juny de 2015 a Wilmington (Delaware) i va ser entrerrar a Greenville (Delaware).
Tant el president Barack Obama com la primera dama Michelle Obama, les seves filles Malia i Sasha, l'expresident Bill Clinton, l'exsecretària d'Estat Hillary Clinton, l'excap de l'Estat Major de l'exèrcit Ray Odierno i el líder de la majoria al Senat Mitch McConnell van assistir al seu funeral multitudinari.

## Guardons pòstums i llegat

El 2 de març de 2020, Joe Biden va comparar el seu fill a l'exalcalde de South Bend (Indiana), Pete Buttigieg, en un discurs després que aquest li donés suport a les eleccions presidencials de 2020.

## Referències

* ↑ «Timeline of Biden's life and career» (en anglès). San Francisco Chronicle, 23-08-2008. Arxivat de l'original el 2008-09-25. [Consulta: 14 agost 2020].
* ↑ Witcover, Jules.. Joe Biden : a life of trial and redemption. 1st ed. Nova York: William Morrow/HarperCollins, 2010. ISBN 978-0-06-179198-7.
* ↑ Seelye, Katharine Q. «Jill Biden Heads Toward Life in the Spotlight». The New York Times, 24-08-2008 [Consulta: 25 agost 2008].
* ↑ Associated Press «A timeline of U.S. Sen. Joe Biden's life and career». San Francisco Chronicle. Associated Press, 23-08-2008 [Consulta: 6 setembre 2008]. «Còpia arxivada». Arxivat de l'original el 2008-09-25. [Consulta: 14 agost 2020].
* ↑ «Attorney General Joseph Robinette 'Beau' Biden III (DE)». votesmart.org. Arxivat de l'original el 21 de maig 2011. [Consulta: 26 agost 2008].
* ↑ Banks, Adelle M. «Biden provides Catholic link, but renews abortion debate». USA Today. Religion News Service, 24-08-2008 [Consulta: 26 agost 2008].
* ↑ Brooks, David «Beau Biden, late son of the vice president, clerked for a year in Concord». The Nashua Telegraph, 02-06-2015 [Consulta: 5 juny 2016].
* ↑ Bittle, Matt. «Delaware law firm hires Beau Biden». Delaware State News, 12-01-2015. Arxivat de l'original el 2 juny 2015.
* ↑ Connolly, Kevin «Biden shows more bark than bite». BBC News, 28-08-2008 [Consulta: 7 maig 2014].
* ↑ Broder, John M. «Biden Opens New Phase With Attack on McCain». The New York Times, 28-08-2008 [Consulta: 7 maig 2014].
* ↑ AG Biden being Promoted Sunday Arxivat 2012-05-17 a Wayback Machine. WGMD News, Kelli Steele, novembre 4, 2011. Consultat novembre 7, 2011.
* ↑ Murray, Shailagh «Biden's Son Off to Iraq». The Washington Post, 20-08-2008. Arxivat 18 de gener 2016 a Wayback Machine.
* ↑ «Biden's Son Headed to Iraq in 2008». Associated Press. ABC News, 16-08-2007 [Consulta: 14 d’agost 2020]. Arxivat 29 de juny 2011 a Wayback Machine. «Còpia arxivada». Arxivat de l'original el 2011-06-29. [Consulta: 19 gener 2021].
* ↑ «Beau Biden gets D.C. duty, will attend inauguration». The News Journal. Arxivat de l'original el 2016-01-18. [Consulta: 14 agost 2020]. gener 15, 2009. Consultat gener 28, 2009.
* ↑ Gibson, Ginger «Poll shows Castle over for Senate». The News Journal, 10-03-2009 [Consulta: 17 març 2009].
* ↑ Chon, Gina «Iraqis Say Reconciliation Is an Internal Matter». The Wall Street Journal, 06-07-2009 [Consulta: 10 juliol 2009].
* ↑ Chase, Randall «Vice president's son returns from Iraq». Army Times, 01-10-2009 [Consulta: 1r octubre 2009].
* ↑ «Beau Biden, son of vice president, dies of brain cancer». Military Times, 31-05-2015 [Consulta: 12 novembre 2015]. Arxivat 17 de novembre 2015 a Wayback Machine. «Còpia arxivada». Arxivat de l'original el 2015-11-17. [Consulta: 14 agost 2020].
* ↑ State of Delaware 2006 Election Results. Delaware Department of Elections. State of Delaware. 2006-11-07. p. 2. Consulta: 2015-02-17.
* ↑ «D.C. Now». Los Angeles Times, 25-01-2010.
* ↑ «State Of Delaware – Elections Results». delaware.gov. [Consulta: 31 maig 2015].
* ↑ Parra, Esteban «Denn takes race for Attorney General». The News Journal, 05-11-2014 [Consulta: 15 novembre 2014].
* ↑ «Beau Biden says he plans to run for governor in Delaware». CNN, 17-04-2014 [Consulta: 17 abril 2014]. Arxivat 18 de gener 2016 a Wayback Machine.
* ↑ A message from Beau Biden Arxivat 2014-04-19 a Wayback Machine., Beau Biden: Delaware's Attorney General, Wilmington, DE: Biden for Attorney General, 2014. Consultat maig 7, 2014.
* 1 2 Kane, Paul «Beau Biden, vice president's son, dies of brain cancer». The Washington Post, 30-05-2015.
* 1 2 Shearmay, Michael D. «Joseph R. Biden III, Vice President's Son, Dies at 46». The New York Times, 30-05-2015.
* 1 2 Barish, Cris «Beau Biden awaits cancer results». The News Journal [Wilmington, Del.], 21-08-2013.
* ↑ Bernstein, Lenny «Brain cancers like Beau Biden's kill about 15,000 adults each year». The Washington Post, 31-05-2015.
* ↑ FoxNews.com «Beau Biden, son of Vice President Joe Biden, dies of brain cancer». Fox News Network, LLC, 31-05-2015 [Consulta: 31 maig 2015].
* ↑ «In Biden's tragedy, Americans see their own».
* ↑ «Funeral de Beau Biden». C-SPAN, 06-06-2015. [Consulta: 8 setembre 2016].
* ↑ «Chris Martin Performs Til Kingdom Come' for Beau Biden». Arxivat de l'original el 12 de setembre 2017. [Consulta: 2 març 2017].
* ↑ Bowden, John. «Biden: Buttigieg 'reminds me of my son Beau'» (en anglès), 02-03-2020. [Consulta: 7 març 2020].
* ↑ «'He reminds me of my son Beau': Biden emotionally accepts Buttigieg's endorsement» (en anglès). [Consulta: 7 març 2020].
* ↑ Plantilla:Cite media